คุณครับ คือผมกินอาหารที่มีน้ำลายสุนัขเข้าไปโดยไม่รู้ตัวเพราะเพื่อนมาบอกทีหลัง แล้วพึ่งฉีดกระตุ้นไปครบ 2เข็ม เมื่อ 2 วันที่ผ่านมา เป็นไรไหมครับ แล้วสังเกตุสุนัขไม่ได้ครับ
สวัสดีค่ะ หากเพิ่งได้รับการฉีดวัคซีนป้องกันพิษสุนัขบ้ากระตุ้นไปเมื่อ 2 วันก่อน และในวันนี้ได้ทานอาหารที่ปนเปื้อนน้ำลายสุนัขเข้าไป ไม่จำเป็นต้องไปฉีดวัคซีนกระตุ้นเพิ่มอีกค่ะ เนื่องจากวัคซีนที่ได้ฉีดไปเมื่อ 2 วันที่แล้ว จะสามารถช่วยป้องกันการเกิดโรคได้ค่ะอย่างไรก็ตาม ในน้ำลายสุนัขอาจมีเชื้อแบคทีเรียต่างๆ รวมถึงพยาธิที่อาจทำให้เกิดอาการอาหารเป็นพิษหรือท้องเสียได้ ดังนั้นหากมีอาการถ่ายเหลวหรืออาเจียน ก็ควรไปพบแพทย์เพื่อพิจารณารับยาปฏิชีวนะ นอกจากนี้เมื่อผ่านไปซักระยะควรตรวจหาพยาธิในอุจจาระด้วยนอกจากนี้แล้ว เชื้อแบคทีเรียบางชนิดที่อาจพบในน้ำลายสุนัข จะทำให้เกิดโรคอื่นๆ ได้อีก เช่น เยื่อหุ้มสมองอักเสบ ข้ออักเสบ ดังนั้นหากมีอาการใดๆ ผิดปกติ ควรรีบไปพบแพทย์ค่ะ